**Prijavnica za učlanjenje fizičkih osoba u Hrvatski sabor kulture**

|  |  |  |  |  |
| --- | --- | --- | --- | --- |
| Ime i prezime: |  | Jeste li član/icaneke kulturno-umjetničke udruge? | [ ] DA | [ ] NE |
| Adresa (ulica, kućni broj, poštanski broj i mjesto) |  | Ukoliko je odgovor DA, molimo da navedete naziv udruge/a. |  |
| Datum rođenja: |  |
| OIB: |  |  |  |  |  |  |  |  |  |  |  |
| E-mail adresa: |  |
| Broj mobitela: |  |

(obavezni podaci za učlanjenje, sukladno članku 16. Statuta HSK-a)

Ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao fizička osoba koja se bavi [ ] književnim i/ili [ ] likovnim (označiti granu/grane djelovanja) amaterizmom, pristupam

**HRVATSKOM SABORU KULTURE**

te prihvaćam prava i obveze člana Hrvatskog sabora kulture što proizlaze iz Statuta koji mi je dostavljen. Obvezujem se uplatiti godišnji iznos članarine od

**70,00 kn**

prema podacima za uplatu članarine Hrvatskog sabora kulture (šalju se po primitku ove prijavnice).

U \_\_\_\_\_\_ , dana \_\_\_\_\_\_\_\_\_\_\_\_\_

*Napomena:*

*Gore navedeni osobni podaci prikupljaju se sa svrhom vođenja baze članstva Hrvatskog sabora kulture te povremenog slanja e-pošte i SMS-ova s obavijestima o programima Hrvatskog sabora kulture.*

*Isti podaci dostupni su samo stručnoj službi Hrvatskog sabora kulture te neće biti prosljeđivani trećoj strani.*

*Slanjem ispunjene i potpisane prijavnice potvrđujete da ste suglasni s gore navedenim informacijama.*

*Zahtjev za promjenom ili brisanjem podataka možete uputiti u bilo kojem trenutku na e-mail hrvatski.sabor.kulture@hrsk.hr.*

***U slučaju iščlanjenja*** *potrebno je obavijestiti Hrvatski sabor kulture na e-mail hrvatski.sabor.kulture@hrsk.hr, budući da neplaćanje članarine NE podrazumijeva automatsko brisanje iz članstva Hrvatskog sabora kulture.*

Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZVOD IZ STATUTA HSK**

**IX. UVJETI I NAČIN UČLANJIVANJA I PRESTANAK ČLANSTVA, PRAVA, OBVEZE I ODGOVORNOSTI TE STEGOVNA ODGOVORNOST ČLANOVA I NAČIN VOĐENJA POPISA ČLANOVA**

**Članak 11.**

(1) U HSK kao njegovi članovi dragovoljno se udružuju Zajednice amaterskih kulturno- umjetničkih udruga županija, gradova i općina, pjevački zborovi, puhački i tamburaški orkestri, folklorni i plesni ansambli, kazališne, likovne, književne i ostale udruge koje djeluju izvan županijskih i gradskih zajednica, kao i druge pravne osobe sa sjedištem na teritoriju Republike Hrvatske i pravne osobe Hrvata u inozemstvu, te fizičke osobe koje se bave književnim i/ili likovnim amaterizmom.

(2) U HSK mogu biti udruženi samo oni članovi iz stavka 1. ovoga članka koji svojom djelatnošću promiču, razvijaju i unapređuju razne oblike kulturno-umjetničkog amaterizma.

(3) Predstavnika pravne osobe iz stavka 1. ovoga članka u HSK-u imenuje osoba ovlaštena

 za zastupanje pravne osobe.

**Članak 12.**

(1) Odluku o udruživanju na osnovi pisane prijave zainteresiranog člana donosi tajnik HSK-a, a o istom obavještava Upravni odbor HSK-a na sljedećoj sjednici Upravnog odbora.

(2) Ukoliko je odlukom tajnika HSK-a odbijena prijava za članstvo u HSK-u, može se u

roku od 30 dana od dana prijema pisane obavijesti o tome uložiti žalba Upravnom odboru HSK-a. Odluka Upravnog odbora o prijemu je konačna.

**Članak 13.**

Članovi imaju sljedeća prava i obveze:

* birati predstavnike u tijela HSK-a
* putem svojih predstavnika upravljati poslovima HSK-a
* davati poticaje koji imaju za cilj razvijanje svih oblika amaterskog kulturno-umjetničkog stvaralaštva
* razmatrati pitanja iz djelokruga Skupštine HSK-a i davati prijedloge za njihovo rješavanje
* usmjeravati i usklađivati svoje međusobne odnose i zajedničke interese radi postizanja ciljeva HSK-a u skladu sa zakonom i ovim Statutom
* pripremati susrete i smotre na području amaterskog kulturno-umjetničkog djelovanja
* sudjelovati na državnim manifestacijama koje organizira HSK prema pravilima istih (Susret hrvatskih pjevačkih zborova, Susret hrvatskih puhačkih orkestara, Susret hrvatskih malih vokalnih sastava, Festival hrvatskih kazališnih amatera, Susret hrvatskih zavičajnih književnika, Susret likovnih stvaralaca, Susret hrvatskih folklornih ansambala i izvornih skupina, Susret hrvatskih plesnih ansambala i dr.)
* sudjelovati na seminarima za stručno usavršavanje i osposobljavanje stručnih voditelja pod povoljnijim uvjetima od ostalih (seminari hrvatskog folklora, seminari za zborovođe, dirigente puhačkih i tamburaških orkestara, seminari za voditelje kazališnih i drugih skupina)
* koristiti se glazbenim i kazališnim djelima i folklornom literaturom iz fundusa HSK-a
* sudjelovati na međunarodnim festivalima za koje HSK dobiva pozive i upućuje predstavnike Republike Hrvatske
* predlagati obogaćivanje programa rada HSK-a (nove aktivnosti i manifestacije, naručivanje i tiskanje nove glazbene i folklorne literature i sl.)
* sudjelovati u radu HSK-a
* redovito plaćati članarinu
* raditi na ostvarivanju ciljeva i zadataka HSK-a
* predlagati izmjene i dopune Statuta
* biti obaviješteni o radu HSK-a i njegovih tijela
* pridržavati se odredbi Statuta, odluka i zaključaka tijela HSK-a
* čuvati i podizati ugled HSK-a

**Članak 14.**

(1) Članstvo u HSK-u prestaje:

* prestankom rada amaterske kulturno-umjetničke udruge
* istupanjem iz članstva
* brisanjem iz članstva
* isključenjem iz članstva

(2) Član istupa iz HSK-a dobrovoljno na osnovi pisane obavijesti o tome upućene HSK-u.

(3) Član se briše iz članstva ako nije u cijelosti platio članarinu za prethodnu godinu.

(4) Član će biti isključen iz HSK-a:

* ukoliko je prestao djelovati prema odredbama Zakona o udrugama.
* ukoliko se ne pridržava Statuta HSK-a i odluka njegovih tijela.

(5) Odluku o brisanju i isključenju iz članstva donosi Upravni odbor. Protiv odluke iz stavka 5. može se podnijeti žalba Skupštini HSK-a u roku 15 dana. Odluka Skupštine je

 konačna.

**Članak 15.**

(1) Član koji postupa suprotno odredbama ovoga Statuta i drugih akata HSK-a stegovno je odgovoran i može mu se izreći stegovna mjera opomene i isključenja iz članstva.

(2) Stegovne mjere iz stavka 1. ovoga članka izriče Upravni odbor. Protiv odluke o stegovnoj mjeri član može izjaviti žalbu prema članku 14. stavku 5. ovoga Statuta.

**Članak 16.**

HSK vodi popis članova elektronički i sadrži podatke o osobnom imenu (nazivu), OIB-u, datumu rođenja, datumu pristupanja udruzi, datumu prestanka članstva u udruzi, adresi, mjestu, županiji, telefonu, mobitelu, faksu, adresi elektroničke pošte, adresi internet stranice, sekcijama, područjima djelovanja, broju članova, kontakt podacima predsjednika, tajnika i predstavnika udruge te datumu osnivačke skupštine.

O obvezi, sadržaju i načinu vođenja popisa iz stavka 1. ovoga članka u skladu sa zakonom odlučuje Upravni odbor.

**Članak 17.**

(1) HSK može imati i počasne članove.

(2) Počasni članovi mogu biti istaknuti umjetnici i kulturni djelatnici i pravne osobe iz Republike Hrvatske i inozemstva koji su svojim djelovanjem znatno pridonijeli razvitku HSK-a.

**Članak 18.**

Odluku o počasnim članovima donosi skupština HSK-a na prijedlog Upravnog odbora.

**NAPOMENA:** U slučaju iščlanjenja potrebno je obavijestiti Hrvatski sabor kulture na e-mail hrvatski.sabor.kulture@hrsk.hr, budući da neplaćanje članarine ne podrazumijeva automatsko iščlanjenje iz Hrvatskog sabora kulture.